Amedya 5 (sb 91) -Ɣef ẓelmeḍ ixxamen n Buluɣin mzuɣaren rrif rrif n webrid, wa yeṭṭef di lḥid n wa ugaden ula d nutni. Kra deg-sen mazal bedden, llan wiyaḍ tečča-ten tewser. Wa yeqqim mebla ṭṭaq n beṛṛa, wa yesskan-d seg-s kra n tlajuṛin am userwal bu tfawet. Wissen ayen akka nettwet armi tuɣal ccbaḥa n tiṭ d asafar. Ixxamen-agi tura mačči d menwala i ten-yizedɣen. D ixxamen i d-ǧǧan yikulunen.